**Söhbet sapaklar we olaryň mazmuny**

**Tema 1**: Sosial filosofiýa we onuň düzümi.

Adam, jemgyýet we tebigat.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Sosial filosofiýa we onuň predmeti.

**2** Jemgyýet we tebigat,olaryň arabaglanşygy hem-de

ylymda öwrenilişi.

**3** Tehniki rewolýusiýalar we olaryň jemgyýetiniň

ösüşindäki orny.

**4** Ekologiýa we ekologik meseleler.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

**Sosial filosofiýa** -filosofiýanyň jemgyýeti öwrenýän, has dogrusy, jemgyýetçilik durmuşyna filosofiik taýdan seljeriş bermeklige çalyşýan bölümdir.

Sosial filosofiýa jemgyýeti öwrenýän beýleki ylymlardan düýpgöter tapawutlanýar. Mysal üçin, sosiologiýa hem jemgyýeti öwrenýän ylym. Hatda “sosiologiýa” sözi öz göni manysynda “jemgyýeti öwreniş” diýmek-dir. Emma sosiologiýa jemgyýetçilik durmuşynyň dürli hadysalaryny köp dürli metodlaryň üsti bilen empiriki derejede (takyk faktlaryň üsti bilen) öwrenýän ylym. Sosial filosofiýa bolsa, sosiologiýadan tapawutlylykda, jemgyýetçilik durmuşyna has umumy görnüşde – teoretik derejede seljerme bermeklige çalyşýar.

Jemgyýeti sosial filosofiýadan we sosiologiýadan başga ylymlar hem öwrenýär. Mysal üçin, taryh, syýasaty öwreniş, demografiýa, hukugy öwreniş ýaly ylymlar. Edil şonuň ýaly, syýasaty öwreniş jemgyýetiň syýasy durmuşyny, hukugy öwreniş bolsa, degişlilikde, jemgyýetdäki hukuk gatnaşyklaryny derňeýär.

Sosial filosofiýanyň predmeti – jemgyýetdir. Sosial filosofiýa umumy filosofiýanyň bir bölümidir. Şonuň üçin­de, filosofiýa biliminiň ähli häsiýetli aýratynlyklary sosial filosofiýa üçin hem doly derejede mahsusdyr. Olaryň biri­birlerine bolan gatnaşygy bitewi zat bilen umumy zadyň arasyndaky gatnaşyk ýalydyr. Filosofik garaýyşlar jemgyýetçilik hadysalary derejesinde has aýdyň ýüze çykýar. Aýdaly, hereket meselesi. Eger­de hereket diýlip islendik üýtgemä düşünilýän bolsa, jemgyýetde bolup geçýän ähli hadysalar hereketiň sosial formasynyň ýüze çykyşynyň ol ýa­da beýleki bir görnüşleridir. Hatda filosofiýanyň esasy meselesini, ýagny aň bilen materiýanyň mynasybeti meselesini hem sosial hakykat derejesinde özboluşly beýan etmek mümkin. Bu mesele dogrusynda jemgyýete degişli filosofik taglymatlar, öz gezeginde, materialistik we idealistik konsepsiýa-lara bölünýär. Idealisik taglymatlarda jemgyýetçilik ösüşinde kesgitleýji orun ruhy başlangyja (Hudaýyň emrine,Absolut ruha ýa­da adam aňyna) degişli edilýän bolsa, materialistik taglymatlarda, tersine, bu orun maddy başlan-gyçlara degişli edilýär. Idealistik taglymatlaryň mazmunyny açyp görkez-ýän mysal hökmünde – XIX asyryň fransuz pozitiwistleri tarapyndan öňe sürülen “dünýäni ideýalar dolandyrýar” diýen şygary getirmek mümkin. Materialistik konsepsiýalara degişli mysal hökmünde bolsa, marksizm tarapyndan öňe sürlen “jemgyýetçilik barlygy jemgyýetçilik aňyny kesgit-leýär” diýen ýörgünli şygary getirmek mümkin. Bu aýdylanlar sosial filo-sofiýanyň umumy filosofiýadan üzňe däl­de, onuň özboluşly dowamylygyny aňladýar.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Ykdysady filosofiýa.

**Mugallym:**

**Kafedra müdiri:**

**Tema 2**: Ykdysady filosofiýa.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly, ylymly-

bilimli, häzirki zamanyň ösen derejesinde oýlanyp –

pikirlenip bilýän intellektual ýaşlary terbiýeläp,kemala

getirmekden ybaratdyr.

**Meýilnama: 1** Zähmetiň filosofiýasy.Maddy nygmatlary

öndürmekden we onuň düýp manysy.

**2** Önümçilik gatnaşyklary.Eýeçiligiň formalary.

**3** Bazar ykdysadyýetiniň meseleleri.Ykdysadyýet we

ahlaklylyk.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

**Ykdysady filosofiýa.**

“**Ykdysadyýet”** sözi gelip çykyşy (etimologiýasy) boýunça türkmen diline ymykly aralaşan arap­pars sözleriniň hataryna girýär.

Ykdysadyýet düşünjesi giň manyly bolup, ol önümçiligi, önümçilikbilen baglanyşykly dürli gatnaşyklary, hojalygyň ýörediliş usullaryny,onuň kanunlaryny aňladýar.

Ykdysadyýetiň mazmuny baradaky meseleler eýýäm gadymy grek filosoflary, hususan­da, Aristotel tarapyndan öňe sürlüp başlanylypdyr. Aristotel jemgyýetçilik durmuşynyň ykdysady tarapy we hojalyk işiniň netijeli ýöredil-mekligi dogrusynda häzir hem döwrebaplygyny saklap galan pikirleri öňe sürüp bilipdir. Ykdysady meseleleriň çuňňur filosofik derňewleri taryhda Täze döwür diýlip atlandyrylýan döwürde başlanypdyr. Syýasy ykdysadyýet atly filosofik taglymatyň ýüze çykmaklygy, esasan, XVIII asyryň görnükli alymlarynyň biri bolan Adam Smitiň (1723­1790) ady bilen baglanyşdyrylýar. Ol “Halklaryň baýlygynyň tebigatynyň we sebäpleriniň derňewi” atly eserinde haryt önümçili-giniň we haryt alyş­çalşygynyň adam işiniň esasy görnüşidigi baradaky netijä gelýär. Smit harydyň bazar gymmatynyň önümçiligiň ösüş derejesine bazarda harytlaryň teklip edilişiniň derejesine baglylygy baradaky pikirleri öňe sürüpdir.Smitiň taglymatyny dowam etdirijileriň biri bolan Dawid Rikardo (1772­1823) özüniň “Syýasy ykdysadyýetiň we salgyt salnyşygynyň başlangyç esaslary” diýen eserinde harydyň gymmatynyň oňa siňdirilen zähmet bilen diňe adamzat taryhynyň gadymy döwürleri üçin mahsus bolanlygy baradaky pikiriň ýalňyşlygyny subut etmäge çalşypdyr. Onuň pikirine görä, girdeji – bu işçiniň zähmetine berilmeli hakyň tölenilmän galdyrylan bölegidir. Ol kapitalizmi adamzat jemgyýeti üçin ýeke­täk mümkin bolan we tebigy gurluş diýip hasaplap-dyr, onuň kanunlarynyň bolsa müdimiligini tekrarlapdyr.

Ykdysadyýetiň düýpli filosofik derňewi Karl Marksyň eserlerinde öz beýanyny tapýar. Ol özüniň ykdysady taglymatyny 40 ýylyň dowamynda ýazan belli “Kapital” atly eserinde beýan edipdir. Ol bu işinde gymmatyň zähmet teoriýasyny özüçe ösdüripdir we täze bir teoriýany, ýagny goşmaça gymmat hakyndaky teoriýany, işläp düzüpdir. Marksyň kapitalizmiň çuňňur seljermesine esaslanan bu taglymaty dogrusynda häzire bu güne çenli biri­birine ters gelýän garaýyşlar öňe sürlüp gelinýär. Ony doly goldaýanlar­da, tankyt astyna alýanlar­da az däl. Mysal üçin, belli amerikan ykdysatçysy, Nobel baýragynyň eýesi W. Leontýew we professor P. Samuelson ýaly alymlar K. Marksy we onuň taglymatyny doly goldapdyrlar hem­de bu taglymatyň giňişleýin özleşdirilmeginiň, ösdürilmekliginiň zerurlygyny teklip edipdirler.Häzirki döwürde ykdysadyýetiň filosofik meseleleriniň ylmy derňewi has çuňňurlaýyn esasda alnyp barylýar. Bu meseleleriň hatarynda ykdysady sistemalaryň tapawutly aýratynlyklary, adamlaryň maddy nygmatlara bolan islegleriniň artmaklygy, zähmet we onuň psihologiýasy, pul we onuň funksiýalary, eýeçilik we onuň tebigaty, ykdysady işde ahlaklylygyň orny ýaly meselelere aýratyn üns berilýär.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Syýasy filosofiýa.

**Mugallym:**

**Kafedra müdiri:**

**Tema 3**: Syýasy filosofiýa.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Döwlet we onuň düýp mazmuny.

**2** Hukuk ideýasy we syýasy häkimýet.

**3** Şahsyýetiň mertebesi.Demokratik däl syýasy

düzgünler.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

**Syýasat** düşünjesi gelip çykyşy boýunça ,,haýbat”,,,döwleti dolandyrmak”ýaly manylary bar.Jemgyýetiň syýasy gurşawy diýlip, raýatlaryň, dürli sosial toparlaryň we adamlaryň jemgyýetçilik guramalarynyň (esasan, partiýalarynyň), döwlet häkimiýeti bilen özara gatnaşyklarynyň ýüze çykýan gurşawyna aýdylýar. Bu gatnaşyklar aýratyn institutlar, edaralar we guramalar tarapyndan dolandyrylyp, olaryň umumy köplügi jemgyýetiň syýasy sistemasyny emele getirýär. Onuň (bu sistemanyň) esasy elementleri hökmünde bolsa döwlet, syýasy partiýalar, jemgyýetiň syýasy durmuşyna gatnaşýan dürli jemgyýetçilik guramalary çykyş edýär. Syýasy gatnaşyklar syýasy sistemanyň elementleriniň alyp barýan işlerinde öz beýanyny tapýar.Syýasy edaralar we guramalar öz alyp barýan işlerinde belli bir ideýalary we maksatlary durmuşa geçirmek-lige synanyşýarlar. Syýasy işiň strukturasy öz içine, esasan, aşakdaky ýaly wezipeleri alýar:

•jemgyýet üçin zerur bolan gysga we uzak möhletleýin häsiýetli maksatlary kesgitlemek;

•öňde goýlan maksatlary amal etmekligiň esasy ugurlaryny kesgitlemek;

•şol maksatlary amal etmeklige gatnaşmaly güýçleri bir ýerejemlemekligiň amatly usullaryny (metodlaryny) tapmak;

•kadrlary (işgärleri) seçip almak we ýerli­ýerine goýmak.

Syýasy işiň maksady, ilkinji nobatda, häkimiýeti ele almak we elde saklamak wezipesi bilen baglanyşyklydyr. Syýasy iş mundan başga wezipeleri amal etmeklige hem gönükdirilendir. Şeýle wezipeleriň hataryna ilatyň barha artýan isleglerini kanagatlandyrmak, jemgyýetdäki dürli sosial toparlaryň bähbitlerini aramak we özara sazlaşdyrmak, jemgyýetçilik howpsuzlygyny üpjün etmek, jemgyýetiň beýleki jemgyýetler bilen özara gatnaşyklaryny ýola goýmak, ýurduň daşky goragyny saklamak degişli. Bu wezipeler belli bir düzgünler esasynda we maddy güýçleri ulanmak arkaly ýörite edaralar tarapyndan amala aşyrylýar. Bu işlerde esasy edara hökmünde döwlet çykyş edýär.

Syýasy sistemada döwletiň ornuny kesgitlemek üçin onuň esasy häsiýetli aýratynlyklary, gelip çykyşynyň sebäpleri, döwletleriň dürli görnüşleri, dolandyryş formalary, alamatlary bilen baglanyşykly sowallaryň üstünde durup geçilmekligi zerur. Döwletiň gelip çykyşy dogrusynda dürli garaýyşlar bar. Köp wagtlaryň dowamynda adamzat jemgyýetinde döwlet häkimiýetiniň emele gelmekligini Hudaýyň emri bilen düşündirýän garaýyşlar agalyk edipdir. Bu garaýyş adamzat taryhynyň ir döwürlerinden orta asyrlara çenli ýörgünli bolupdyr. Ol döwürlerde diňe döwlete hudaýtarapynlyk we keramatlylyk degişli edilmän, eýsem döwlet başynda duran faraonlara (Mysal üçin, Gadymy Müsürde ilkinji faraon Osirise adamlara dürli hünärleri öwreden, döwleti döreden, kanunlary düzüp beren şahs diýlip düşünilipdir), imperatorlara (Gadymy Rimde, Hytaýda), korollora, patyşalara we soltanlara hem degişli edilipdir. Eger­de müsür faraonlary ýerdäki hudaýlar hasaplanylan bolsalar, Hytaý imperatorlary asman hudaýynyň ogullary yglan edilipdir.Antiki filosofiýada Platonyň we Aristoteliň döwlet hakyndaky konsepsiýalary üns bermeklige mynasypdyr. Platon jemgyýeti üç synpa – häkimlik edjilere, goraýjy esgerlere we önüm öndürýän işgärlere bölüpdir. Döwletiň başynda Ālosoїaryň (alymlaryň) durmaklygynyň amatly boljaklygyny ündäpdir. Aristotel döwletiň gelip çykyşyny maşgaladan alyp gaýdyp, maşgala→oba→polis (şäher, döwlet) diýen yzygiderliligiň bolanlygyny özüçe tekrarlapdyr. Täze döwrüň filosofiýasynda ýörgünlilige eýe bolan garaýşa görä, döwlet adamzat jemgyýetiniň taryhy ösüşiniň belli bir basgançagynda adamlaryň öz aralarynda meýletin baglaşan şertnamasynyň netijesi hökmünde emele gelipdir. Şeýle şertnamany baglaşmaklyga bolsa, adamlary jemgyýetde yzygiderli döräp duran uruşlardan, dawadyr jenjellerden dynmak islegi itekläpdir. Şeýle wezipäni öz üstüne almaklygy adamlar aýratyn adamlara tabşyryp, olara öz erkinlikleriniň belli bir bölegini beripdirler. Öz tiresiniň, taýpasynyň agzalarynyň üstünden häkimlik (agalyk) etmek hukugy berilen adamlara (serdarlara, hanlara) ilat diňe bir öz erkinlikleriniň belli bir bölegini bermän, eýsem olara öz ýaşaýan ýerlerini daşky howplardan goramak üçin gerek bolan goşuny, dawalary çözmekligi üpjün edýän kazylary saklamak üçin salgyt tölemeklige hem borçlanypdyr. Elinde adamlaryň meýletin beren häkimiýeti jemlenen şahslar öz üstüne ilatyň ýaşaýyş durmuşynyň asudalygyny gorap saklamak, maşgalalaryň, dürli sosial gatlaklaryň arasynda döreýän dawalary çözmek, ýurdy daşky hüjümlerden gora­mak ýaly wezipeleri alypdyr. Şeýle wezipeleriň möçberiniň barha artmaklygy jemgyýetde ýörite edaranyň – döwletiň emele gelmekligine getiripdir.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Jemgyýet we adamzat, millet we maşgala.

**Mugallym:**

**Kafedra müdiri:**

**Tema 4**: Jemgyýet we adamzat, millet we maşgala.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýän intellektual ýaşlary terbiýeläp,kemala

getirmekden ybaratdyr.

**Meýilnama: 1** Jemgyýetiň sosial gurluşy.

**2** Raýat jemgyýeti ideýasy.

**3** Millet we onuň düýp mazmuny.

**4** Söýgi,nika,maşgala we olaryň özara baglanyşygy.

**5** Jemgyýetde demografik meseleler.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

Her bir jemgyýetde **sosial birleşmeler** – sosial toparlar we gatlaklar hem­de milli umumylyklar hereket edýärler. Olar özara ykdysady, sosial, syýasy, medeni gatnaşykda bolýarlar. Olaryň aragatnaşygy we özara täsiri jemgyýetiň sosial düzümini emele getirýär. Jemgyýetiň sosial toparlara, esasan, synpy toparlara bölünmekliginiň esasyny zähmet bölünişigi, önümçilik serişdelerine we öndürilen önümlerden gelýän girdejilere bolan eýeçilik gatnaşyklary düzýär. Zähmet bölünişigi esasda synplar, hünär toparlary we beýleki sosial toparlar, şonuň ýaly­da, şäher we oba ýaşaýjylary, akyl we fiziki zähmet bilen meşgul bolýan sosial toparlary döreýär. Eýeçilik gatnaşyklary jemgyýetiň sosial düzümindäki içki bölünişigi ykdysady taýdan berkidýär.Jemgyýetiň sosial düzüminiň esasy böleklerine: synplar; şäher we oba ilaty; akyl we fiziki zähmetiň wekilleri; gatlaklar (jemgyýetdäki orny diňe bir sosial­ykdysady gatnaşyklar bilen däl­de, eýsem bar bolan däp­düzgünler we hukuk kadalar bilen kesgitlenýän sosial toparlar); sosial­demografiki toparlar (ýaşlar, ýaşuly nesil, aýallar, erkekler; milli umumylyklar – milletler, etniki toparlar we başg.) girýärler. Ähli sosial toparlar we milli umumylyklar diýen ýaly öz düzümi boýunça birmeňzeş bolmandyklary sebäpli, olar öz gezeginde ykdysady, syýasy, sosial we beýleki bähbitlere eýe bolan sosial toparlara we gatlaklara bölünýärler.Jemgyýetiň sosial düzüminiň barlygynyň wajyp tarapy, onuň hereketliligi bilen baglydyr. Bu ýerde adamlaryň ol ýa­da beýleki sosial toparlardan we gatlaklardan beýlekilere geçýändikleri barada gürrüň gidýär. Mysal üçin, haçan­da daýhan obadan şähere göçüp gelende, ol diňe oba ýaşaýjysyndan şäher ýaşaýjysyna geçenok, şäherde haýsy hem bolsa bir işe durmagy bilen başga sosial topara hem geçýär. Bu meseläni öwrenmekligiň wajyp ähmiýetli bar. Sebäbi jemgyýetde bolup geçýän hereketi öňünden görmeklik onuň durnuklylygyny saklamaklygyň şertidir.Jemgyýetiň sosial düzüminiň hereketdeliligi we sosial toparlaryň özara täsiri baradaky meseleler ýokarda garalan raýat jemgyýetiniň meseleleri bilen baglanyşykda bolýar. Bilşimiz ýaly, öz döwründe bu meseläniň üstünde Gegel hem durup geçipdir. Raýat jemgyýetini ol hususy bähbitleri we gereklilikler hususy eýeçiligiň we adamlaryň ählumumy deňliginiň esasynda belli bir derejede döwlete bagly bolman, kanagatlandyrýan gurşaw hökmünde häsiýetlendiripdir.Raýat jemgyýeti hususy eýeçilige we hukuga esaslanýan şahsyýetler we gatlaklaryň arasyndaky gatnaşyklar ulgamy hökmünde öňe çykýar. Gegel, köplenç, raýat jemgyýetiniň sosial­ykdysady we hukuk taraplarynyň arabaglanyşygy baradaky soragy öňe sürüpdir. Marks raýat jemgyýetinde taryhy ösüşe düşünmekligiň açaryny gözlemelidigi barada aýdyp gidipdir. Bu hem tötänleýin däl, sebäbi marksistik garaýşa görä sosial­ykdysady gurşaw jemgyýetiň esasy hasaplanylýar. Ol gurşaw we onda amal edilýän eýeçilik gatnaşyklary raýat jemgyýetiniň ösüşini häsiýetlendirýän esasy bölek bolýar.Raýat jemgyýeti baradaky meselelere garalanda, öňki döwürlerde ýaşap geçen akyldarlaryň galdyran miraslaryna esaslanyp, şu günki hakykata, bu meseläniň häzirki döwürde işlenilişini göz öňünde tutmalydyr. Raýat jemgyýetine jemgyýetde bar bolan uly we kiçi sosial toparlaryň özara täsiri hökmünde garamak dogry bolsa gerek. Olaryň özara täsiriniň ykdysady esasy eýeçiligiň dürli görnüşleriniň erkin ösüşi bolmalydyr. Olaryň bähbidini bolsa kanunyň agalyk edýän hukuk döwletiniň degerli guramalary goramaly. Netijede, raýatlaryň bähbitleri we hukuklary esasynda gurlan raýat jemgyýetinde her bir adam özüni erkin we döredijilikli ýüze çykaryp, jemgyýete we adamlara getiren peýdasyna görä öz isleglerini kanagatlandyrýar. Bu ýerde ol döwletiň ähli hukuk we sosial goragly-lyk serişdelerinden peýdalanýar.Häzirki döwürde Türkmenistanda şeýle jemgyýetiň kemala gelmekligi üçin köp esaslar döredildi. Ýurtda sosial goragy, eýeçiligiňdürli görnüşlerini özünde jemleýän ykdysadyýet hereket edýär, adam hukuklaryny goraýan hukuk döwleti berkeýär. Esasan hem jemgyýetde raýat jemgyýetiniň esasyny düzjek orta gatlak döräp başlady.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Jemgyýetiň ruhy medeni durmuşy.

**Mugallym:**

**Kafedra müdiri:**

**Tema 5**: Jemgyýetiň ruhy medeni durmuşy.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Jemgyýetçilik we onuň düýp mazmuny,manysy we

görnüşleri.

**2** Estetiki aň we sungat filosofiýasy.

**3** Medeniýet filosofiýasy.Medeniýet we siwilizasiýa.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

**Jemgyýetçilik aňynyň** çylşyrymly düzümi bar. Onuň düzüminde her haýsy belli bir derejede özbaşdak we şol bir wagtda­da onuň beýleki taraplary bilen gönümel ýa­da aralyklaýyn baglanyşyga girýän ruhy düzüm böleklerini tapawutlandyrmak mümkin. Gutarnykly ýagdaýda jemgyýetçilik aňynyň aýratyn taraplaryny biri­biri bilen arabaglanyşykda bolan sistema hökmünde göz öňüne getirmek mümkin. Häzirki döwrüň sosial filosofiýasy jemgyýetçilik aňynyň düzüminde aşakdakylar tapawutlandyrylýar.

**Adaty we teoretik aňlar.**

**Jemgyýetçilik psihologiýasy we ideologiýa.**

**Jemgyýetçilik aňynyň formalary.**

Bularyň birinjisi ozaly bilen adamlaryň we sosial toparlaryň adaty, gündelik durmuşynyň şertleri arkaly kemala gelýän düşünjeleriň, endikleriň, pikirleriň, so­sial meýilleriň jemi hökmünde çykyş edýär. Şoňa görä­de, adamlar şol garaýyşlaryň nireden peýda bolýandyklary we olary döreden jemgyýetiň nämeden ybaratdygy barasynda pikirlenmeýärler.Adaty aň taryhy taýdan jemgyýetçilik aňynyň ilkinji görnüşidir. Jemgyýetiň kämilleşmekligi, zähmet bölünişiginiň güýjemegi adamlaryň gündelik işinden aýrybaşgalaşan teoretik derejede pikirlenmäniň döremegine getiripdir. Sosial gatlaklaryň we döwletiň peýda bolmagy, olar bilen bilelikde bolsa syýasatyň we hukugyň ýüze çykmagy jemgyýetçilik durmuşyny çylşyrymlaşdyrypdyr. Olar özüniň beýanyny aňyň degişli gurşawynda tapypdyr. Adaty we teoretiki aňlary jemgyýetçilik aňynyň iki sany, ýagny aşaky we ýokarky derejeleri hökmünde sypatlandyrmak mümkin. Olar biri­birinden jemgyýetçilik hadysalaryny aňlamaklygyň düýplüligi, olara düşünmekligiň derejeleriniň çuňlugy bilen tapawutlanýar.Adaty aň ähli adamlara mahsus aňdyr. Ol adamlaryň her günki işleriniň, olaryň tejribeleriniň esasynda kemala gelýär. Ol, köplenç, adamlaryň durmuşy maglumatlary özakymlaýyn häsiýetde şöhlelendirmekleri esasynda ýüze çykýar. Haçan­da, adamlar ol ýa­da beýleki hadysalara ylmy taýdan düşünmedik ýagdaýlarynda, olar barada özleriniň adaty aňynyň derejesinde pikir ýöredýärler. Şeýle ýagdaýlar her bir adamyň we adam toparlarynyň tejribesinde hem az duşmaýar. Sebäbi biz köp zatlar barada ylmy esasda pikir ýöretmeýäris.Adamlaryň bilimi näçe pes bolsa, şonça­da olar jemgyýetiň durmuşyndaky hadysalar barada adaty aňyň derejesinde pikir ýöredýärler. Ýöne ýokary sowatly adam hem ähli zat barada ylmy esasda pikirlenmeýär. Şol sebäpli adaty aňyň ýaýrawy teoretiki aňyňkydan has giňdir. Ol „sagdyn manyda“ jemgyýetçilik durmuşynyň köp hadysalary barada pikir aýtmaga, umuman, dogry çözgütleri tapmaklyga esas bolup hyzmat edýär. Hut şu tapawutly aýratynlygy hem adaty aňyň adamlaryň durmuşyndaky we jemgyýetiň ösüşindäki ornuny kesgitleýär.Gündelik durmuşy tejribä esaslanýan adaty aňda adamlaryň ýaşaýyş durmuşynyň çylşyrymly ugurlarynda gerek bolan köp sanly peýdaly maglumatlar toplanýar. Şol bir wagtyň özünde hem adaty aňda hyýaly, örän howaýy, çen bilen aýdylýan, kähalatlarda ýalňyş we

ters pikirler hem azlyk etmeýär. Olaryň döremekligi jemgyýetçilik aňynyň jemgyýetçilik psihologiýasy diýlip atlandyrylýan derejesiniň düzümine girýän jemgyýetçilik pikiriniň käbir meseleleri dogrusynda hakykatdan daş bolan dürli hili “eşitmişlere” (“myş­myşlara”) eýerýänligi bilen baglanyşyklydyr. Şonuň üçin­de, jemgyýetçilik aňynda teoretik aňyň orny näçe ýokary bolsa, şonça­da jemgyýetçilik durmuşy sagdynlaşýar.Teoretik aň adaty aňdan tapawutlylykda, jemgyýetçilik durmuşynyň hadysalaryna ylmy nukdaýnazardan baha berýär. Teoretik aňy logiki taýdan arabaglanyşykly garaýyşlaryň sistemasy hökmünde hem göz öňüne getirmek mümkin. Tebigatyna şu hili ýagdaýda seredilende, teoretik aňyny jemgyýetçilik durmuşynyň ol ýa­da beýleki taraplaryny ylmy nukdaýnazardan şöhlelendirýän ylmy taglymatlaryň sistemasy hökmünde hem häsiýetlendirmek mümkin. Teoretik aňyň döredijileri hökmünde bolsa ylmyň dürli ugurlarynda zähmet çekýän alymlar, hü­närmenler çykyş edýärler.Adaty we teoretik aňlar jemgyýetçilik aňynyň özara arabaglanyşykly we özara täsirde bolan taraplarydyr. Özara täsirdelik olaryň ikisini hem baýlaşdyrýar. Mysal üçin, jemgyýetçilik durmuşynyň dürli ugurlary bilen baglanyşykly ylmy maglumatlaryň goşulmagy bilen adaty aň baýlaşýar. Şu nukdaýnazardan baha berlende, häzirki jemgyýetçilik aňy mundan bir, iki asyr öňki jemgyýetçilik aňyndan has tapawutlydyr. Ýeri gelende aýtsak, Türkmenistandaky häzirki jemgy ýetçilik aňy garaşsyzlykdan öňki ýyllardaky jemgyýetçilik aňdan köp derejede dürli garaýyşlara oňşarlygy bilen tapawutlydyr.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Halk köpçüliginiň we şahsyýetiň taryhdaky roly.

**Mugallym:**

**Kafedra müdiri:**

**Tema 6**: Halk köpçüliginiň we şahsyýetiň taryhdaky roly.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Halk köpçüligi taryhy döredijide.

**2** Taryhda şahsyýetiň roly.

**3** Taryhy progresiň düýp manysy.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

Halkyň taryhdaky kesgitleýji ornuny nygtaýan taglymatlar bilen bir hatarda, bu orny şahsyýetler bilen baglaýan taglymatlar hem az däl. Bu ýerde taryhy hereketlendiriji güýç hökmünde – “absolýut “meni” (M.Ştirner), “belent şahsyýetleri” (T.Karleýl), “ýokary adamy” (F.Nisşe), “dörediji elitany” (W.Pareto, G.Moska), “tehnokratik ýa­da dolandyryjy elitany” (Dž.Býornhem, G.Lassuel), “beýik şahsyýetleri” (häzirkizaman liderlik taglymaty) öňe sürýärler. Şahsyýetiň taryhdaky orny barada örän ýerlikli pikirleri Gegeliň, täzeleniş döwrüniň fransuz taryhçylary O.Týerriniň, F.Gizonyň, F.Minýeniň eserlerinde görmek bolýar.Halk köpçüliginiň taryhdaky aýgytly ornuny nemes filosoflary K.Marks we F.Engels görkezmeklige çalşypdyrlar. Maddy önümçiligi adamzat ýaşaýşynyň ähli beýleki görnüşlerini kesgitleýji ugur hökmünde tapawutlandyryp, olar halk köpçüligini jemgyýetiň esasy hereketlendiriji güýji diýip häsiýetlendirýärler. Marks we Engels halk – maddy gymmatlyklary dörediji bolup, sosial rewolýusiýalary işewür durmuşa geçiriji güýje öwrülýär diýen pikiri nygtaýarlar. Şonuň ýaly­da, olar halkyň dili we ruhy medeniýeti döretmekdäki ornuny hem görkezýärler. Marksistik taglymat halk köpçüliginiň taryhdaky ornunyň kem­kemden güýjeýänligini we ýokarlanýandygyny belleýär. Onda­da onuň oýlanyşykly hereketiniň artýanlygyny nygtaýar. Görşümiz ýaly, bu ýerde halkyň taryhy ösüşdäki orny ilki bilen, onuň jemgyýetiň esasy öndüriji güýjüni düzýänligi bilen baglanylýar. Şu manyda ol hakykatdan hem taryhy döredijidir. Ýöne halk köpçüliginiň orny diňe maddy önümçilik bilen çäklenmeýär. Ol ruhy medeniýetiň hem esasyny döredýär. Olara halk sungatynyň eserleri, halkyň arhitektura­binägärlik nusgalary mysal bolup biler. Halk milli dili goraýar we ösdürýär, ajaýyp ruhy gymmatlyklary döredýär. Halk köpçüliginiň taryhdaky orny dürli döwürlerde üýtgäp, özgerip durýar.Halkyň taryhy dörediji güýje öwrülmegi üçin onuň aňyýetiniň, guramaçylyk ukyplarynyň artmaklygynyň gerekligi baradaky pikir köp taglymatlarda öňe sürülýär. Taryhyň ösüşiniň kesgitleýji pursatlarynda taryhy şahsyýetleriň halky öňe alyp gitjek güýje öwrülmekleri üçin, olar özlerinde milleti öňe alyp gitjek ruhy güýç­kuwwaty jemlemeli bolýarlar. Bu ýerde şeýle baglanyşygyň ýüze çykmaklygy üçin taryhyň bir döwründe jemgyýetde ýygnanan gujur­kuwwat indiki bir döwürde milletiň kemala getiren şahsyýetinde tebigy suratda döremelidigi, özi hem şol ýerde galmak üçin ýa­da ýitip gitmek üçin däl­de, taryhy hereketiň üçünji nokadynda, täze hilde, milletiň özüne gaýdyp gelmek we ony täze belentliklere çykarmak üçin döremelidigi aýdylýar. Netijede, milletiň özi täze derejä galmaly. Şol derejede millet ruhy we maddy medeniýeti döredip, olary nesillerden­nesillere kämilleşdirip geçirmek ukybyna eýe bolýar. Bu derejä bitewileşen millet we jebis sosial toparlar ýetip bilýärler.

**Mähelle** – giňişlikdäki gönümel ýakynlygy ýa­da haýsy hem bolsa başga daşky täsiriň we duýgulaýyn umumylyk esasynda az wagtlaýyn birleşen, içki taýdan gurnalmadyk adamlaryň köpçüligidir. Ylymda mähelle dogrusynda dürli garaýyşlar bar. Köplenç, mähellä aň syz, gözsüz, weýran ediji güýç hökmünde garalýar. Fransuz alymy Lebon (1841­1931) mähelläniň düzümine sosial toparlaryň dürli görnüşlerini, hatda syýasy partiýalary hem goşup, oňa örän giň häsiýetnama berýär. Ol XX asyryň başlangyç döwrüni “mähelläniň zamanasy” diýip atlandyrýar.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Filosofiýanyň ösüş taryhy.

**Mugallym:**

**Kafedra müdiri:**

**Tema 7**: Filosofiýanyň ösüş taryhy.

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Gadymy döwrüň filosofiýasy.Ellinistik filosofiýa.

**2** Gündogaryň we Günbataryň orta asyr filosofiýasy.

**3** Täzeden döreýiş(Wozroždeniýa)döwrüň filosofiýasy.

**4** Nemes klassik filosofiýasy.Marksistik

filosofiýasy.XIX-XX asyrlarda rus filosofiýasy.

**5** XVII-XIX asyrlarda merkezi Aziýada ýaşan

akyldarlaryň filosofik garaýyşlary.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

Filosofiýanyň uzak taryhy bar. Gürrüňi gadymy hindi filosofiýasyndan başlalyň. Gadymy hindileriň filosofiýasynyň ösüş taryhyny şertleýin üç sany tapgyra bölmek mümkin:

**1. wediki tapgyr (b.e. öňki XV­VI asyrlar).**

**2. Epiki tapgyr (b.e. öňki VI­II asyrlar aralygy).**

**3. Sudralar zamany (b.e. öňki II asyrdan – b.e eramyzyň VII asy­ry aralygy).**

Hindi filosofiýasy köptaraplylygy bilen, üns merkezinde saklanan meseleleriniň köplügi bilen tapawutlanýar. Esasy üns beren meseleleriniň hataryna barlyk we ýokluk meselesi (ontologiýa), ruh we ten meselesi (antropologiýa) hem­de akyl ýetiriş meselesi (gnoseologiýa) girýär.

Hindi filosofiýasynyň häsiýetli aýratynlyklary hökmünde özakymlaýyn materializmiň, naturalizmiň, diniligiň, dialektikanyň elementar düşünjeleriniň mahsus bolanlygyny görkezmek mümkin. Gadymy hindi filosofiýasynyň ontologiýasynda Rita kanuny (kosmiki ewolusiýa, tapgyrlaýynlyk, tertiplilik, özara baglanyşyklyk) baradaky taglymat esasy orun eýeleýär. Hindi ontologiýasynda barlyk we ýokluk Brahmanyň­ Kosmosyň (Ýaradyjy Hudaýyň) dem alşyna we dem çykaryşyna bagly edilip görkezilýär. Ýaradyjy Hudaý 100 kosmiki ýyl (ýer ýylynyň 8 mlrd 640 mln ýylyna barabar) ýaşaýar diýlip hasaplanylypdyr. Barlyk bilen ýoklugyň öz orunlaryny çalşyp durmaklygy kanunalaýyklyk hasaplanylypdyr.Dünýäniň ilkinji başlangyçlary hökmünde materiýanyň şu görnüşleri – **Ýer, Ot, Suw, howa** we **Ruh** kabul edilipdir.

**Howa** – gök tegelek, **Ýer** – sary kwadrat, **Ot** – gyzyl üçburçlyk,

**Suw** – ýarymaý, **Ruh** – gara tegelek

gadymy hytaý filosofiýasy b.e. öňki VII – b.e. III asyry aralygynda ýüze çykypdyr we ösüşe eýe bolupdyr. Esasy ugurlary daosizm we konfusiançylyk hasaplanylýar. Daosizm taglymatynyň esaslandyryjysy Lao­Szy (b.e.öňki VI­V asyrlar) atly hytaý akyldary. Daosizmde dao – bu ähli bar zatlaryň çeşmesi we dünýäniň esasy diýlip düşünilýär. Dao tebigatyň ösüş kanuny hem hasaplanylýar. “Dao – adamlaryň gatnaw ýoly”, “daony bilmeýänler azaşýar” diýlen prinsipler bu taglymatda etikanyň meselelerine hem üns berlenligine güwä geçýär. Daosizmiň esasy ideýalary aşakdakylardan ybarat:

•Hemme zat özara baglanyşykly;

•Materiýa ýeke­täk­ dünýäniň esasy;

•4 başlangyç baradaky garaýyşlar (suw, ýer, howa, ot);

•Tebigatyň kanunlary obýektiw häsiýete eýe.

**Konfusiançylyk.** Bu taglymat beýik hytaý akyldary Konfusiniň (Kun­fu­szy) (b.e. öňki VI–V asyr) ady bilen baglanyşdyrylýar. Onuň ýörgünli ady “Kun mugallym” bolupdyr. Esasy eseri – “Lun ýuý” (“Söhbetler we pähimler”). Konfusiniň taglymaty, esasan, etiki meselelere bagyşlanylypdyr. Konfusiý üçin ahlaklylygyň idealy – wepaly, ýüregi açyk, dogruçyl, adalatly adam. Konfusiý hereketlerde sabyrlylygyň we howatyrlylygyň, ene­atalaryň çagalar tarapyndan sylanylmaklygynyň we häkimiýetiň “ýumşaklygynyň” tarapdary bolupdyr.Gadymy grek filosofiýasy

Filosoýaýanyň taryhy baradaky gürrüň, köplenç, gadymy grek (antiki) fiosofiýasyndan başlanylýar. Munuň özüne ýetesi sebäbi bar. Filosofiýa özüniň hakyky manysynda alnanda, hut Gadymy Gresiýada dörän hadysadyr. Hawa, filosofiýanyň taryhyny Gadymy Müsürden alyp gaýtmaklyk baradaky garaýyşlar hem soňky döwürde az gabat gelmeýär.

Gadymy grek filosofiýasy, esasan, dört tapgyra bölünýär.

Onuň birinji tapgyryna şertleýin Sokrata çenli döwür diýlip, ol döwrüň esasy wekilleri hökmünde Fales (b.e.öň 625­545­nji ýyllar), Anaksimandr, Anaksimen we geraklit (b.e.öň 544­483­nji ýyllar), Pifagor (b.e.öň 580­500), Anaksagor (b.e.öň 500­428) we Demokrit (b.e.öň 460­371) ýaly akyldarlaryň atlary görezilýär.Indi bu akyldarlaryň her biriniň öňe süren esasy garaýyşlary bilen tanşalyň.

Fales “Ýedi akyldarlar” toparynyň başynda durupdyr. “Hemme zat suwdan döreýär” diýen tezisiň awtory.

Anaksimandr “arhe” ideýasyny öňe sürüp, oňa ilkinji başlangyç – apeýron diýipdir. Onuň “apeýron” diýýäni abstrakt materiýa.

Anaksimen ilkinji başlangyç hökmünde howany kabul edipdir. geraklit “Tebigat hakynda” diýen filosofik eseriň awtory. “Şol bir suwa iki gezek girip bolmaýar” we “Ähli zat üýtgeýär” ýaly tezisleri bilen yz galdyrypdyr. Dünýäniň başlangyjy hökmünde ody kabul edipdir.

Pifagor “filosofiýa” diýen adalganyň awtory. “Hemme zadyň esasyny sanlar düzýär” diýip hasaplapdyr. Onuň tarapdarlary we okuwçylary Pifagor soýuzyny emele getiripdirler.

Anaksagor “gomomeriýalar”– dünýäni emele getirýän tohumlar hakyndaky ideýanyň awtory. Demokrit – beýik materialist, ähli zat bölünmeýän atomlardan we boşlukdan

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Häzirki zaman filosofiýanyň esasy ugurlary .

**Mugallym:**

**Kafedra müdiri:**

**Tema 8**: Häzirki zaman filosofiýanyň esasy ugurlary .

**Sapagyň maksady:** Berkarar döwletimiziň bagtyýarlyk döwründe

ýaşlaryň häzirkizaman jemgyýetiniň ösüş kanunlaryny

öwrenýän ylymlar bolan hem-de onuň progresiw

ähmiýetiniň nukdaýnazaryndan, filosofiýanyň,

sosiologiýanyň syýasaty öwreniş,ykdysady teoriýanyň

kada-kanunlary bilen bir hatarda häzirki wagtda biziň

ýurdumyzda amala aşyrylýan taryhy özgertmelere

bagyşlanan okuw dersini öwretmek bilen

aňly-düşünjeli, giň dünýagaraýyşly,ylymly-

bilimli, häzirki zamanyň ösen derejesinde oýlanyp –

pikirlenip bilýänintellektual ýaşlary terbiýeläp,kemala

getirmekden ybaratdyr.

**Meýilnama: 1** Häzirki zaman filosofik akymlar .

**2** Filofiýanyň neotomizim we neopotiwizim akymlary.

**3** Filosofiýanyň postmodenizm we germenewtika

akymlary.

**4** Hormatly Prezidentimiz Gurbanguly

Berdimuhamedowyň filosofik pikirleri.

**Sapagyň gidişi: I.**Talyplaryň ünsüni sapaga çekmek we sapagyň başynda

talyplary ýurtda bolup geçýän täzeliklerbilen tanyşdyrmak.

**II.**Meýilnama boýunça sorag-jogap alyşmak.

**Ylmyň filosofiýasy** XX asyryň ortalarynda kemala gelýär. Onuň döremegine pozitiwizm akymynyň wekilleri O.Kont, R.Awenarius, E.Mah ýaly alymlar uly goşant goşýarlar. Pozitiwistleriň nukdaýnazaryndan filosofiýanyň maksady abstrakt akyl ýöretmekde we metafiziki meseleleri barlamakda däl­de, bar zatlary empiriki beýan etmek arkaly “pozitiw” bilimi almakdadyr. Bu ýerde empirizm ýörelgesi pikir ýöretmekligiň ylmy we metafiziki häsiýetiniň araçägini kesgitleýän ölçeg bolup çykyş edýär.Ylmyň filosofiýasynyň ösüşine analitiki filosofiýanyň görnükli wekili Lýudwig witgenşteýniň (1889­1951) pikirleri uly täsir edýär. Onuň pikiriçe, filosofiýanyň ähli meseleleri ylmyň dilini derňemek bilen baglydyr. Pikiriň dilde beýan edilýänligi sebäpli, dil oýlanmanyň çägidir. Ondan hem başga adamyň diliniň çägi onuň dünýäsiniň hem çägidir. ХХ asyryň filosofiýasynyň esasy ugurlary. Häzirki zaman filosofiýasy XX asyrda emele gelen taglymatlaryň çylşyrymly sistemasydyr. Onuň plýurialistik häsiýeti diňe bir ylmyň we praktikanyň ösmegi bilen bagly bolman, eýsem ondan öňki ýüzýyllygyň dowamynda, has­da XIX asyryň ikinji ýarymynda, filosofiýada köp dürli täze garaýyşlaryň ýüze çykmaklygy bilen baglanyşyklydyr. Geçen asyryň filosofiki taglymatlarynyň hataryna ekzistensializm, pragmatizm, empirizm, instrumentalizm, neotomizm, neopozitiwizm, logiki semantika, fenomenologiýa, struktualizm, postmodernizm, germenewtika, sinergetika, psihoanaliz ýaly taglymatlar girýär.Häzirki zaman filosofiýasy 2500 ýyllyk taryhy bolan filosofiýanyň özboluşly dowamydyr. Onuň häsiýetli aýratynlyklaryna, öňki filosofiýalardan nähili tapawutlanýanlygyna düşünmek üçin häzirki zaman filosofik taglymatlaryň käbirleriniň üstünde durup geçeliň. Gürrüňi diýseň özboluşly hasaplanylýan ekzistensializmden başlalyň.

**Ekzistensializm** – (ýaşaýyş filosofiýasy) öz ugrukmasyna görä antropologik garaýyş hökmünde ýüze çykýar. Onuň esasy meselesi adam we onuň bu dünýädäki ýaşaýşy bilen baglydyr. Ol belli bir derejede göwnüçökgünlik dünýägaraýşa eýerýär. Ol: “Ýiti gapmagarşylyklaryň we taryhy çökgünlikleriň şertinde adam nähili ýaşamaly?” diýen soragy öňe sürýär. Akymyň wekilleri bu soragyň jogabyny tapmak üçin geçen filosofiki oýlanmalara hem­de häzirki döwrüň adam durmuşynyň, medeniýetiniň görnüşlerine ýüzlenýärler.Ekzistensializm filosofiýasynda Karl Ýaspers (1883­1969) we Martin haýdegger (1889­1976) tarapyndan esaslandyrylan nemes hem­de Ikinji jahan urşy döwründe dörän we ilki bilen Žan Pol Sartryň (1905­1980), Albert Kamýunyň (1913­1960), Gabriel On re Marseliň (1889­1973) atlary bilen bagly fransuz mekdeplerini tapawutlandyrýarlar.

Ekzistensializm jahan uruşlary döwründe (Birinji jahan urşy döwründe – nemes, Ikinji jahan urşy döwründe – fransuz) tötänleýin ýüze çykmaýar. Bu filosofiýa XX asyryň gaýgyly pursatyny dirilik we ölümiň aralygynda goýlan adamyň ýaşaýyşdan daşlaşmagyny şöhlelendirýär. Onuň üçin daşlaşma, bu, bir tarapdan, adamyň döreden zatlarynyň oňa garşy durýan güýje öwrülmegi, ikinji tarapdan bolsa, döwletiň, onuň dürli hili edaralarynyň adama garşy durmagy we başgalardyr.Has hem ekzistensializm daşky dünýäden daşlaşan (kesekileşen) adamyň özüniň başdan geçirmelerini (göwnüçökgünlik, ýekelik, parhsyzlyk, gorky we ş.m.) giňişleýin derňeýär. Haýdeggeriň aýtmagyna görä, gorky, howsala, alada we başgalar adamyň subýektiw barlygyny ýa­da “dünýädäki barlygyny” düzýär. Olary filosof ilkinji hasap edýär. Alymyň pikiriçe, bu ilkinji “dünýädäki barlyk” adamyň aňy bilen ýüze çykýar. Şeýlelikde, Haýdegger daşky dünýäniň barlygy içki dünýäniň barlygynyň üsti bilen döredilýär diýip hasap edýär. Daşky barlygy bolsa wagt döredýär. Haýdegger özüniň “Barlyk we wagt” atly işinde barlygyň ýagdaýynyň dürli aňladylyşy bolan “ekzistensial” düşünjesini girizýär we onuň bütin ulgamyny tertipleşdirýär. Her bir barlygyň görnüşiniň manysyna düşünmek üçin adam ähli tejribeleýin, maksatlaýyn görkezmelerden ýüz öwürmeli. Şahsy barlygyň manysyna eýe bolmak diňe adamyň öz “Menini” gözläp, barlyga eýe bolýanlygy sebäpli mümkin.

**Sapagy jemlemek:** Sowal jogap arkaly.

**Bahalandyrmak:** Sapaga gatnaşygy we taýýarlygy göz öňüne tutup.

**Täze temany bermek:** Gaýtalamak .

**Mugallym:**

**Kafedra müdiri:**